
MUNICIPIUL MARGHITA

   MARGITTA MEGYEI JOGU VAROS - MARGHITA TOWN
       415300 - Marghita,  jud. Bihor,                                                 telefon : +40259362001
       Calea Republicii,  nr.1,                                                                             +40359409977
       Cod fiscal 4348947                                                                 
fax:         +40359409982
                                                   e-mail:primaria@marghita.ro


Instituția Arhitectului – Șef 
Nr. 6637 din 12.06.2023
RAPORT DE SPECIALITATE
privind actualizarea Strategiei Integrate de dezvoltare urbană a Municipiului Marghita pentru perioada 2021-2027, aprobată prin H.C.L. nr. 108 din 28 Iunie 2021

Prezentul referat de aprobare are la bază prevederile art. 6 alin(3) și art.30 alin(1)  și (2) din Legea nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului privind aprobarea "Strategiei integrate de dezvoltare urbană a Municipiului Marghita 2021-2027".
Luând în calcul:
· Contractul de finanțare nr. 495 din 18.05.2020, încheiat între Ministerul Lucrărilor Publice Dezvoltării și Administrației și Municipiul Marghita pentru proiectul „ Fundamentarea deciziilor, planificarea strategică și măsuri de simplificare pentru cetateni la nivelul Municipiului Marghita”, cod MySMIS 135923/cod SIPOCA789, pe baza căruia s-a aprobat "Strategia integrată de dezvoltare urbană a Municipiului Marghita 2021-2027"(SIDU), prin H.C.L. nr. 108 din 28 Iunie 2021; 
Obiectiv general al proiectului mai sus menționat : - consolidarea capacității instituționale a Municipiului Marghita prin implementarea de măsuri pentru îmbunătățirea planificării strategice, respectiv măsuri de simplificare pentru cetateni.

Obiective specifice al proiectului mai sus menționat :

1. Îmbunătățirea planificării strategice a Municipiului Marghita pentru perioada 2021-2027 prin elaborarea următoarelor documente strategice: 

- Strategia integrată de dezvoltare urbană a Municipiului Marghita, 

- Planul de mobilitate urbana durabila a Municipiului Marghita, respectiv

- Strategia Energetică a Municipiului Marghita.

2. Simplificarea procedurilor administrative și reducerea birocrației pentru cetățeni prin achiziția de date din teren și integrarea acestora într-o soluție geospatială (GIS) aferentă intravilanului Municipiului Marghita.


În această etapă a implementării proiectului, a fost finalizată elaborarea unuia dintre documentele strategice prevăzute în proiect și anume, "Strategia integrată de dezvoltare urbană a Municipiului Marghita 2021-2027", document care prezintă caracteristicile localității, o amplă analiză a resurselor și oportunităților, prezentând cadrul în care se va realiza progresul în următorii ani în vederea îmbunătățirii calității vieții locuitorilor. Elaborarea strategiei de dezvoltare locală reprezintă unul din cei mai importanți pași care susțin procesul de dezvoltare locală deoarece o astfel de strategie are ca scop stabilirea unor priorități pe termen mediu și lung spre care se orientează efortul de dezvoltare a comunității locale în viitor.
Deoarece Programul Regional Operațional a dezvoltat noi axe având obiectivele specifice: OBIECTIV SPECIFIC 2.8: Promovarea mobilității urbane multimodale durabile, ca parte a tranziției către o economie cu zero emisii de dioxid de carbon - PRNV/2023/481B/1 
și 
OBIECTIV SPECIFIC 5.1/e (i): Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zonele urbane, apelul de proiecte PRNV/2023/714 B/1 - Regenerare urbană și securitatea spațiilor publice
Proiectele vor cuprinde următoarele activități integrate și complementare care vor conduce la îmbunătățirea calității vieții locuitorilor din Marghita:

“REALIZAREA UNUI CORIDOR DE MOBILITATE INTEGRAT ÎN MUNICIPIUL MARGHITA – COMPONENTA 1 ”
“REALIZAREA UNUI CORIDOR DE MOBILITATE INTEGRAT ÎN MUNICIPIUL MARGHITA – COMPONENTA 2 ”
„MĂSURI DE REGENERARE URBANĂ ÎN MUNICIPIUL MARGHITA”

„MĂSURI DE REGENERARE URBANĂ ÎN MUNICIPIUL MARGHITA – ZONA CENTRALĂ”
Propun actualizarea "Strategiei integrată de dezvoltare urbană a Municipiului Marghita 2021-2027", aprobată prin H.C.L. nr. 108 din 28 Iunie 2021 , cu următoarele modificări și completări :
- Prioritatea 1.1 Dezvoltarea mediului de afaceri - Măsura 1.1.1 Dezvoltarea infrastructurii de sprijin a afacerilor - s-a schimbat titlul din Parc industrial în Înființare Parc de Specializare Inteligentă Marghita
- Prioritatea 2.2 Mobilitate urbană - Măsura 2.2.1 Adaptarea infrastructurii la mobilitatea urbană durabilă  -  „Mobilitate Urbană” a fost defalcat în 2 proiecte: ”Realizarea unui coridor de mobilitate integrat în Municipiul Marghita – Componenta 1” și ”Realizarea unui coridor de mobilitate integrat în Municipiul Marghita – Componenta 2”
- Prioritatea 4.5 Agrement și recreere - Măsura 4.5.1 Dezvoltarea unor zone dedicate agrementului titlul proiectului ”Măsuri de regenerarea urbană în Municipiul Marghita – zona parcul Spitalului” s-a modificat în ”Măsuri de regenerarea urbană în Municipiul Marghita – zona IMU”
- Prioritatea 4.5 Agrement și recreere - Măsura 4.5.1 Dezvoltarea unor zone dedicate agrementului completare pe proiectele de Regenerare Urbană cu : ”Măsuri de regenerare urbană în Municipiul Marghita” și ”Măsuri de regenerare urbană în Municipiul Marghita - zona centrală”
La Calendar de activități pentru implementarea strategiei și portofoliul de proiecte propuse s-a introdus fraza: Proiectele aferente Priorității 2.2 Mobilitate Urbană au avut la bază și analizele și concluziile din cadrul ”Planului de Mobilitate Urbană Durabilă al Municipiului Marghita 2021-2029”.
Capitolul Metodologia de implementare, evaluare și monitorizare a fost reorganizat astfel:

Structura de implementare - a fost adăugat acest titlu de subcapitol, menținându-se conținutul initial
Monitorizarea și evaluarea implementării Strategiei - a fost adăugat acest titlu de subcapitol, menținându-se conținutul inițial, la care s-a adăugat următorul conținut:

 “În vederea utilizării strategiei ca instrument de dezvoltare durabilă, se impune constituirea unei Comisii de monitorizare a SIDU Marghita 2021-2027. Această Comisie va funcționa ca o structură fără personalitate juridică, cu rol decizional și strategic în implementarea strategiei integrate de dezvoltare urbană, constituită din reprezentanți ai următoarelor structuri organizatorice: 

· Conducerea Primăriei Municipiului Marghita (primar și viceprimar) 

· Compartimentul afaceri europene, managementul proiectelor 

· Instituția Arhitectului Șef 

· Direcția Tehnică 

· Serviciul buget-contabilitate, salarizare, resurse umane 

Sistemul de monitorizare și evaluare - a fost adăugat acest titlu de subcapitol, menținându-se conținutul inițial

A fost adăugat acest subcapitol, cu următorul conținutul:

Riscuri în implementarea - Strategiei Principalele riscuri identificate privind implementarea SIDU Marghita și măsurile de atenuare a acestora sunt: 

· Lipsa resurselor financiare - Măsuri: Planificarea anuală a resurselor financiare necesare implementării Strategiei; 

· Întârzieri în implementarea proiectelor - Măsuri: 

· Definirea clară a responsabilităților privind implementarea Strategiei; 

· Monitorizarea anuală a stadiului implementării Strategiei.

Actualizarea conform paginii din strategie, consta în:

- a fost modificat pentru  OP1: parc industrial Marghita – schimbare titlu in Parc de specializare inteligenta - pag. 121
- a fost inclusa trimitere la PMUD la fundamentare proiecte mobilitate urbana - fraza ”Proiectele aferente Priorității 2.2 Mobilitate Urbană au avut la bază și analizele și concluziile din cadrul ”Planului de Mobilitate Urbană Durabilă al Municipiului Marghita 2021-2029” - pag. 121
- a fost identificata si inclusa in SIDU "Structura de management și implementare a SIDU" - pag. 141-142
- proiectul de Mobilitate Urbana a fost impartit in 2 proiecte: ”Realizarea unui coridor de mobilitate integrat în Municipiul Marghita – Componenta 1” si ”Realizarea unui coridor de mobilitate integrat în Municipiul Marghita – Componenta 2” - pag. 125
- a fost modificat titlul proiectului ”Măsuri de regenerarea urbană în Municipiul Marghita – zona parcul Spitalului” în ”Măsuri de regenerarea urbană în Municipiul Marghita – zona IMU” - pag. 135
- au fost introduse proiectele de Regenerare Urbană: ”Măsuri de regenerare urbană în Municipiul Marghita” și ”Măsuri de regenerare urbană în Municipiul Marghita - zona centrală” - pag. 136
Luând în considerare:
- referatul de aprobare al Primarului Municipiului Marghita înregistrat cu nr. 6636 / 12.06.2023;
Solicit a se aproba: 
· actualizarea Strategiei Integrate de dezvoltare urbană a Municipiului Marghita pentru perioada 2021-2027, aprobată prin H.C.L. nr. 108 din 28 Iunie 2021.

